钦定古今图书集成/理学汇编/学行典/第148卷 > 孔鲤
## 钦定古今图书集成/理学汇编/学行典/第148卷 > 孔鲤

按《家语》。本姓解，孔子年十九，娶于宋之幵官氏，一岁
而生伯鱼。鱼之生也，鲁昭公以鲤鱼赐孔子，荣君之
贶，故因以名曰鲤，而字伯鱼。年五十先孔子卒。
按《阙里志》，伯鱼既长，闻《诗》《礼》之教，鲁君以币聘之，称
疾不行。孔子尝谓伯鱼曰：“君子不可不学，见人不可
不饰。不饰则失礼，失礼则不立。夫远而有光者，饰也；
近而愈明”者，学也。宋徽宗崇宁元年，封子思父鲤为
泗水伯。度宗咸淳三年，升泗水侯鲤从祀，列于郓城
侯忠之次，以忠为鲤兄故也。明嘉靖九年，更正孔庙
祀典，令天下学校别立启圣祠，以子思父鲤与颜路、
曾点、孟孙氏配。